เตรียมประกาศ โควิด-19 เป็นโรคร้ายแรง ไม่แจ้งใน 3 ชม. มีความผิด
พบผู้ป่วยไวรัสโคโรนา หรือ โควิด-19 เพิ่ม 1 ราย เป็นชายวัย 25 ปี รอประกาศราชกิจจาฯ ยกเป็นโรคร้ายแรง อันดับ 14 ต้องแจ้งภายใน 3 ชม. ไม่อย่างนั้นจะมีความผิดจากกรณี การแพร่ระบาดของเชื้อไวรัสโคโรนา หรือ โควิด-19นพ.สุขุม กาญจนพิมาย ปลัดกระทรวงสาธารณสุข ระบุว่า วันนี้มีข่าวดีหลายเรื่อง อันดับในการมีจำนวนผู้ป่วยสะสม หลุดท็อปเท็น อยู่ที่อันดับ 12 ของโลก ซึ่งก็อยู่ที่ความร่วมมือของคนในสังคม และมีผู้ป่วยหายเพิ่ม 1 ราย เป็นชาวจีน อายุ 30 ปี กลับบ้านแล้วในการตรวจผู้ป่วยรายใหม่ พบเพิ่ม 1 ราย เป็นชายไทย อายุ 25 ปี ทำหน้าที่คนนำเที่ยวในประเทศเกาหลีใต้ ติดตามผู้สัมผัสใกล้ชิด ได้ 2 ราย ส่วนที่เหลืออย่างคนในกรุ๊ปทัวร์ คนบนเครื่องบิน ตัวบุคลากรทางการแพทย์ จะได้ติดตามมาเพื่อตรวจหาเชื้อต่อไปล่าสุด พบผู้ป่วยหายแล้ว 28 ราย กำลังรักษาตัวอยู่ 13 ราย ยอดสะสมรวม 41 รายส่วนผู้ป่วยหนัก 2 ราย ที่สถาบันบำราศนราดูรนั้น ไม่พบเชื้อแล้ว ตอนนี้รักษาเพื่อให้ร่างกายฟื้นตัว เป็นระยะพักฟื้นและตอนนี้มีผู้ป่วยที่อาจมีประวัติสัมผัส บุคลากรทางการแพทย์ ที่รอการตรวจ 373 ราย ซึ่งอาจจะตรวจพบเชื้อได้ ไม่เกิน 2%ส่วนการพัฒนาวัคซีนในประเทศไทย วันนี้มีการเซ็น MOU ร่วมกันของกระทรวงสาธารณสุข กรมการแพทย์ กรมควบคุมโรค กรมวิทยาศาสตร์การแพทย์ อย. องค์การเภสัชกรรม ร่วมกับมหาวิทยาลัยมหิดล จุฬาลงกรณ์มหาวิทยาลัย บริษัทเอกชน และสถาบันวัคซีนแห่งชาติ ซึ่งเป็นนิมิตหมายที่ดี ที่ทุกคนจะเข้ามาแชร์ความรู้ร่วมกัน ในการสร้างวัคซีนสำหรับโรคอุบัติใหม่ โควิด-19 เพื่อให้ประเทศไทยมีภูมิคุ้มกัน และเชื่อว่าจะมีความสำเร็จอธิบดีกรมควบคุมโรค เผยว่า ตอนนี้ไทยยังอยู่ในระยะ ที่ 2 ซึ่งการแบ่งนี้ เพื่อบริหารจัดการเท่านั้น เพราะสัปดาห์นี้เราเจอผู้ป่วยต่างชาติ และคนไทย ที่ติดโรคมาจากต่างประเทศ และมีการติดภายในประเทศ แต่วงจำกัด ซึ่งเป็นกรณีของหลานที่ติดจากปู่นอกจากนี้ การพบผู้ป่วยที่เดินทางมาจากเกาหลี และญี่ปุ่น บ่งชี้ได้ว่า การเดินทางไปยังประเทศที่มีความเสี่ยง มีโอกาสที่จะติดโรคกลับมา พร้อมย้ำว่า กลับมาแล้ว ต้องปฏิบัติตามคำแนะนำ เพราะต่อให้ติดโรคกลับมา ก็จะติดอยู่ที่คนๆ นั้น ไม่ติดไปยังบุคคลอื่นทั้งนี้ เราพบว่า บางรายที่มีอาการ แล้วไม่ยอมมาพบแพทย์ ซึ่งเป็นการปกปิดข้อมูล ซึ่งสังคมจะมีส่วนช่วยได้ อย่าไปตีตรา หรือแสดงความรังเกียจ เพราะจะมีปัญหา ทำให้เขาอยากปกปิดข้อมูล พร้อมฝากถึงบุคคล 2 กลุ่ม คือ บุคลากรทางการแพทย์ ต้องยึดถือตามหลักเกณฑ์อย่างเคร่งครัด ต่อให้พบผู้ป่วย ก็จะไม่มีปัญหาเรื่องความเสี่ยงเลย และบุคคลรอบข้าง ไม่ว่าจะเป็นคนในครอบครัว หรือที่ทำงาน ต้องมีวิธีปฏิบัติ ร่วมกับบุคคลที่กลับมาจากประเทศนั้นๆ เพื่อไม่ให้เกิดความเสี่ยงโฆษกกระทรวงสาธารณสุข เน้นย้ำ เรื่องคำแนะนำ ในการเดินทางเข้าออกประเทศไทย และประเทศที่มีความเสี่ยง การระบาดของเชื้อไวรัสโควิด-19 หากคัดกรองแล้ว ไม่พบอาการป่วย แต่ยังเน้นย้ำในการขอความร่วมมือในการเฝ้าติดตามอาการ ในที่พัก 14 วัน อย่างไรก็ตาม หากมีภารกิจสำคัญ อาจต้องใช้วิจารณญาณ เดินทางไปในที่ชุมชนให้น้อยที่สุดอย่างไรก็ตาม ข้อมูลล่าสุด 80.9% อาการน้อย เหมือนไข้หวัดปกติ 13.8% มีอาการมาก และ 4.7% เข้าขั้นวิกฤติ ซึ่งผู้ป่วยกว่า 80% สามารถกลับมาหาย ใช้ชีวิตตามปกติได้ทั้งนี้ในผู้ป่วย 41 รายของประเทศไทย พบผู้ป่วยที่มีอาการรุนแรงเพียง 2 ราย หรือต่ำกว่า 5%ขณะที่ อธิบดีกรมวิทยาศาสตร์การแพทย์ ระบุว่า เราสามารถเพาะเลี้ยงเชื้อไวรัสครั้งแรกของโลก ได้เป็นประเทศที่ 2 รองจากจีน ดังนั้นเราจึงมีวัตถุดิบ ให้หน่วยงานต่างๆ นำไปพัฒนา และวิจัยวัคซีนต่อไป และเราสามารถเลี้ยงเซลล์ที่มีเชื้อไวรัส และวัดปริมาณได้ รวมถึงมีศูนย์สัตว์ที่ได้มาตรฐานสูงสุดระดับโลก สามารถทดลองวัคซีนในสัตว์ทดลอง และวัดภูมิคุ้มกันที่เกิดขึ้นได้ เพื่อในอนาคตจะได้นำไปวัดในคนต่อไป สุดท้าย เราสามารถวัดภูมิคุ้มกันในคนที่ได้รับวัคซีนป้องกันโรคได้อย่างไรก็ตาม คณะกรรมการโรคติดต่อ ได้มีมติให้ โควิด-19 เป็นโรคติดต่อร้ายแรง โรคที่ 14 และรอการประกาศในราชกิจจาฯ ซึ่งหลังการประกาศแล้ว สถานพยาบาล เจ้าบ้าน เจ้าของสถานที่ที่พบ ต้องแจ้งภายใน 3 ชม. ซึ่งหากเข้าเกณฑ์ก็จะแจ้งไปยังผู้รับผิดชอบ เพื่อเข้ารับการตรวจตามกระบวนการ โดยไม่มีค่าใช้จ่าย แต่หากไม่แจ้ง จะถือว่ามีความผิด.(ชมคลิป ที่นี่)
พบผู้ป่วย ไวรัสโคโรนา หรือ โควิด-19 เพิ่ม 1 ราย เป็นชายวัย 25 ปี รอประกาศราชกิจจาฯ ยกเป็นโรคร้ายแรง ต้องแจ้งภายใน 3 ชม. ไม่อย่างนั้นจะมีความผิด
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,ไฮไลต์ไวรัสโคโรนา,ไม่แจ้งมีความผิด,โรคติดต่อร้ายแรง,ข่าวทั่วไป